hotchpotch/miracl-hf-unified huggingface dataset:
Aviapoliksen rautatieasema
Aviapolis () on Kehäradan rautatieasema, joka otettiin käyttöön heinäkuussa 2015. Se sijaitsee Helsinki-Vantaan lentoaseman eteläpuolella Vantaan Aviapoliksessa. Aviapolis on tunneliasema ja siellä pysähtyvät - ja -junat. Lentoasemalle liikennöidään raiteelta 1 ja Helsinkiin raiteelta 2.
Aviapoliksen asemanseutu on suunniteltu toimisto- ja asuinalueeksi. Skanska on aloittanut uuden kaupunkikorttelin rakentamisen aseman pohjoispäätyyn. Ensimmäiseksi uuteen korttelin valmistuu Aviabulevardi-toimistotalo. Myös ensimmäisen hotellin rakentamisesta on tehty päätös kun Keva osti Lentoasemakiinteistöt Oyj:ltä tontin Aviapolis Asemalta.
Alueen liikenteellinen saavutettavuus on hyvä. Rautatieaseman lisäksi alueelle on suunnitteilla bussiterminaali ja lähistöllä on Suomen päälentoasema. Lisäksi Kehä III:n parannustyöt helpottavat autolla liikkumista. Aseman läheisyydessä sijaitsee myös Suomen ilmailumuseo.
Toukokuussa 2014 valmistunut Aviapolis on ensimmäinen Kehäradan kahdesta tunneliasemasta. Koska Aviapolis avattiin ennen Lentoaseman asemaa, 40 metrin syvyydessä sijaitseva asema on samalla Suomen ensimmäinen täysin maan alla sijaitseva rautatieasema.
Kolmen ensimmäisen vuoden aikana aseman kaiuttimista soi taukoamaton ambient-musiikki, jonka olivat säveltäneet Tapani Rinne ja Teho Majamäki.
Hippodamos
Hippodamos (, 498–408 eaa.) oli antiikin kreikkalainen arkkitehti, jota pidetään ruutuasemakaavan kehittäjänä ja kaupunkisuunnittelun isänä. Hippodamos oli kotoisin Miletoksesta Vähästä-Aasiasta.
Hippodamos suunnitteli muun muassa Ateenan satamakaupungin Pireuksen, Rhodoksen kaupungin sekä Suur-Kreikan Thurioin asemakaavat. Hippodamoksen kehittämän kaupunkityypin ominaispiirteitä olivat säännöllinen suorakulmainen katuverkko, erilaisia tehtäviä varten varatut vyöhykkeet (poliittinen, uskonnollinen, taloudellinen) ja monumentaalisuus.
Vasili Perov
Vasili Grigorjevitš Perov (; 2. tammikuuta 1834 Tobolsk Venäjä – 10. kesäkuuta 1882 Kuzminki, nykyisin osa Moskovaa) oli venäläinen taidemaalari ja Vaeltajien koulukunnan perustajia.
Vasili Perov suoritti kurssin Arzamasin piirikunnan koulussa ja siirtyi sen jälkeen "Aleksandr Stupinin taidekouluun", joka myös sijaitsi Arzamasissa. Vuonna 1853 hän pääsi Moskovan maalaus-, veisto- ja rakennustaiteen opistoon, jossa hän sai opetusta maineikkailta taiteilijoilta. 1862 Perov matkusti kolmeksi vuodeksi Länsi-Eurooppaan ja maalasi katunäkymiä. Palattuaan Moskovaan hän loi mestariteoksensa. Hän sai 1866 akateemikon arvonimen, 1871 hänestä tuli Moskovan maalaus-, veisto- ja rakennustaiteen opiston opettaja, ja näihin aikoihin hän liittyi Vaeltajiin.
76 K 02
76 K 02 on Venäjällä 1900-luvun alussa valmistettu, kenttätykistön käyttöön suunniteltu kanuuna.
Suomen puolustusvoimien käyttöön niitä jäi sisällissodan aikana venäläisten joukkojen joko antautuessa tai paetessa maasta.
Talk (kappale)
”Talk” on englantilaisen vaihtoehtorock-yhtye Coldplayn kappale. Se julkaistiin kolmantena singlenä yhtyeen kolmannelta albumilta "X&Y". Yhdysvalloissa kappale nousi "Billboard" Hot 100 -singlelistalla sijalle 86 ja muualla maailmassa sen suosio vaihteli. Alankomaissa single nousi sijalle yksi.
Kaikki yhtyeen jäsenet osallistuivat kappaleen tekemiseen. Kappale rakentuu Kraftwerkin vuoden 1981 kappaleen ”Computer Loven” riffin ympärille.
Kriitikoiden arviot ”Talkista” olivat yleisesti ottaen positiivisia. Arvioissa kiiteltiin kappaleen musiikkia ja muistettavia sanoituksia. Sekä kappale että sen ”Thin White Duke” -remiks olivat ehdolla vuoden 2007 Grammy-palkintogaalassa, joista jälkimmäinen voitti kategoriassa vuoden paras remiks-kappale.Kolmiosainen erikoissingle, joka sisälsi konserttitallenteita, jotka oli nauhoitettu Gelredomessa vuonna 2005, julkaistiin joulukuussa 2005.
US
Huomautukset:
Tuupakka
Tuupakka on Vantaan länsiosassa, Viinikkalan ja Ylästön kaupunginosien alueella sijaitseva asuinalue, teollisuusalue, Kehä III:n tieliittymä ja pikavuoropysäkki.
Alueella sijaitsee Vantaan kaupungin keskusvarikko. Vantaanjoen Vantaankosken mutka reunustaa Tuupakan aluetta luoteen, lännen ja lounaan puolelta.
Tuupakan liittymä Kehä III:lla on merkittävä kulkureitti Viinikkalan logistisille toimintayksiköille, jotka sijaitsevat Helsinki-Vantaan lentoaseman länsilaidalla.
Kehä III:lla sijaitsee Tuupakan pikavuoropysäkki, jonka kautta ajetaan lentoaseman, Hämeenlinnan ja Tampereen välisiä linja-autovuoroja.
Oraakkeliluuennustus
Kuori-luu-ennustaminen (甲骨 jiǎgǔ, kuori-luu; tai bǔcí, perint.卜辭, yksinkert.卜辞, kirjaimellisesti halkeaman sanoma) on kiinalainen ennusmenetelmä, joka oli käytössä Shang-dynastian ja Läntisen Zhou-dynastian aikana. Oraakkeliluita on löytynyt n. 100 000 kappaletta. Kirjoitusmerkkien kokonaismäärä on n. 4 600, joista noin puolet on tähän mennessä tulkitsemaan.
Halkeamasta ennustamista käytettiin kärsämönvarsiennustamisen kanssa tavallisimmin uskonnollisten ja valtiollisten asioiden tutkimiseen. Tapana oli käyttää molempia menetelmiä täydentämään toisiaan. Luuennustamista pidettiin tärkeämpänä ja suoritettiin yleensä ensin. Kärsämönvarsilla varmistettiin vastauksen pitävyys. Ennustamisia käytettiin apuna, kun keskusteltiin päätösten teosta. Kuningas, ministerit, neuvonantajat ja joskus myös kansa pääsi esittämään mielipiteensä siitä, miten ennusmerkkejä tulee käytönnössä tulkita ja soveltaa.
Oraakkeliluutekstien kaunokirjallinen arvo on pieni, mutta niillä on tärkeä merkitys kielen- ja historiantutkimuksen lähdeaineistona.
Ennustamisessa käytettiin usein härän lapaluuta tai kilpikonnan vatsakilpeä, johon tehtiin kahteen riviin pieniä koloja. Ennustaja kirjoitti luuhun ennustuksen päivämäärän ja kysymyksen. Sen jälkeen kahteen rinnakkaiseen koloon työnnettiin kuuma rautatanko, koska kysymys esitettiin tavallisesti sekä "kyllä"- että "ei"-muodossa, esim. "meneekö X naimisiin Y:n kanssa?" ja "eikö X mene naimisiin Y:n kanssa?"
Kysymys saatettiin esittää kerran, kaksi tai maksimissaan kolme kertaa. Samaan kysymykseen käytettiin lisäksi kärsämönvarsiennustusta, joka samoin voitiin suorittaa enintään kolme kertaa.
Ennustaja tulkitsi kuumennettaessa syntyneet halkeamat. Luuhun kirjoitettiin muistiin ennustuksen negatiiviset ja positiiviset tulkinnat. Ennusteen viereen lisättiin myöhemmin merkintä asian saamasta käänteestä, ts. kommentti siitä, kuinka hyvin ennustus piti paikkansa. Vuoden lopussa voitiin käydä läpi kaikki ennusteet ja tarkistaa niiden paikkansapitävyys.
Kysymykset koskivat kaikkia hallitsijan toimia: esi-isien palvontaa, sotaretkiä, kruunajaisia, maanviljelystä, meteorologiaa (mm. sadetta ja tuulia), sairauksia, unia ja syntymiä.
Eisbären Berlin
Eisbären Berlin () on berliiniläinen jääkiekkoseura, joka pelaa Saksan korkeimmalla sarjatasolla, DEL-liigassa. Eisbären on voittanut seitsemän mestaruutta, joista kaikki 2000-luvulla (2005, 2006, 2008, 2009, 2011, 2012, 2013). Se voitti aikanaan myös Itä-Saksan mestaruuden 15 kertaa. Eisbärenin kotiareena on yli 14 000 paikkainen Mercedes-Benz Arena. Eisbärenin tunnuslaulu on ”Hey, wir wollen die Eisbären seh’n” (suomeksi ”Hei, Me tahdomme nähdä Jääkarhut”), jonka teki vuonna 1997 yhtye nimeltä Puhdys.
Kaudella 2013–2014 seuran yleisökeskiarvo kotiotteluissa oli 12 738. 
Deutsche Eishockey Liga
DDR-Oberliga
European Trophy
Deutscher Eishockey-Pokal
Continental Cup
European Hockey League
Star Wars: Empire at War
Star Wars: Empire at War on LucasArtsin vuonna 2006 julkaisema strategiapeli, joka perustuu George Lucasin Tähtien sota -elokuvasarjaan. Se sijoittuu alkuperäiseen trilogiaan ja siinä taistellaan joko Galaktisen Imperiumin tai Kapinaliiton puolella.
Peli on reaaliaikainen strategia, jossa pelaaja valitsee puolensa joko Imperiumin ja Kapinaliiton välillä. Pelaajan tehtävänä on luoda omia tukikohtia, joukkoja ja kulkuneuvoja, joilla tuhota vastustaja. Kummallakin on omat vahvuutensa esim. tähtituhooja voi pelotella vihollislaivaston karkuun tai X-siipinen voi tuhota Kuolemantähden ampumalla protonitorpedot sen ilmastointikuiluun. Pelissä on kampanja-muoto, Galaktinen Valloitus ja skirmish jossa pitää tuhota vihollisen avaruusasema. Sotaa voidaan käydä suoraan galaksin kartalta, avaruudessa tai planeetan 
pinnalla. Pelin juonena on valloittaa kaikki planeetat kartalta. Vuonna 2007 peliin julkaistiin Empire at War: Forces of Corruption -lisäosa, jossa on mahdollista rakentaa Supertähtituhooja Executor tai Toinen Kuolemantähti. Lisäksi pelissä on uudet sotavoimat, Tyber Zannin oma organisaatio, Zann Consortium. Pelissä voi myös sabotoida toisen tukikohtia, käydä mustaa pörssiä tai korruptoida planeetta.
Pelin tarinakampanjat sijoittuvat aikaan Episodi 3:n jälkeen ja Episodi 4:n loppuun. Sekä Kapinaliitolla, että Imperiumilla on omat kampanjansa.
Kampanjassa kapinalliset saavat selville Imperiumin aikeesta rakentaa Kuolemantähti. Kampanjan päätavoite on pelata kampanjan tehtäviä, kunnes Kuolemantähti on tuhottava.
Kampanjassa Darth Vader ja muut Imperiumin johtajat yrittävät saada Kuolemantähden valmiiksi ja sen jälkeen tuhota kapinalliset lopullisesti.
Lisäosassa Forces of Corruption on kampanja Zann Consortiumille. Kampanjan aikajana on pitempi kuin muiden. Se alkaa vähän ennen Yavinin taistelua ja päättyy vähän aikaa Endorin taistelun jälkeen. Tavoitteena on tehdä Zann Consortiumista galaksin mahtavin rikosjärjestö.
Kyösti Julku
Kyösti Julku (24. lokakuuta 1931 Impilahti – 11. elokuuta 2007 Oulu) oli Oulun yliopiston historian professori, joka tutki muun muassa Pohjois-Pohjanmaan keskiaikaa sekä Pähkinäsaaren ja Täyssinän rauhojen rajalinjoja. Pähkinäsaaren rauhan rajasta hän debatoi kiivaasti John Lindin ja Jukka Korpelan kanssa. 1990-luvulla Julku profiloitui Kalevi Wiikin suomalaisten alkuperää koskevan teorian kannattajana.
Łukasz Czapla
Łukasz Czapla (s. 8. joulukuuta 1982 Krakova) on puolalainen riistamaaliampuja ja moninkertainen maailmanmestari.
Czapla on voittanut neljä miesten maailmanmestaruutta ja yhden poikien maailmanmestaruuden.
UFC 13
UFC 13: Ultimate Force oli Ultimate Fighting Championshipin järjestämä vapaaottelu-tapahtuma. Se järjestettiin 30. toukokuuta 1997 Augustassa, Georgiassa. Tapahtuma televisioitiin myös pay-per-view -lähetyksenä.
UFC 13 -tapahtumassa oli kaksi neljän ottelijan turnausta, joista toinen oli raskaan- ja toinen kevyensarjanturnaus, sekä "Superfight" -ottelu Vitor Belfortin ja Tank Abbottin kesken.
Tapahtumassa myös tekivät ensiesiintymisensä tulevaisuuden UFC mestarit ja legendat, Randy Couture ja Tito Ortiz.
Tony Halme otteli ensimmäisenä suomalaisena UFC:ssa kyseisessä tapahtumassa.
Ennen turnauksia käytiin myös kamppailut paikasta varaottelijana.
Helmijoki
Helmijoki () on 177 kilometrin pituinen, usean joen alajuoksuna toimiva joki Guangdongissa, eteläisessä Kiinassa. Helmijoki laskee useana haarana Etelä-Kiinan mereen Hongkongin ja Macaon välillä. Joen suistoalue on yksi Kiinan saastuneimpia alueita.
Helmijoen kautta mereen laskee esimerkiksi Länsijoki (Xī Jiāng), lännestä itään laskeva 1 960 kilometriä pitkä joki, jonka valuma-alue on 329 000 neliökilometriä. Länsijoen ohella keskeisimmät Helmijokeen laskevat joet ovat Beijoki (Běi Jiāng, ’pohjoisjoki’) ja Dongjoki (Dōngjiāng, ’itäjoki’).
Jos Helmijoen alkuvirtana toimivia vesistön yläjuoksun jokia luetaan kokonaisuudeksi, kuten jotkut lähteet tekevät, Helmijoen vesistön pituudeksi saadaan noin 2 400 kilometriä. Tämä olisi Kiinan kolmanneksi pisin jokialue.
Joki on antanut nimensä muun muassa Zhujiangin panimolle ja sen olutmerkille.
Ottawan piirikunta (Ohio)
Ottawan piirikunta on piirikunta Ohiossa, Yhdysvalloissa, joka on nimetty Ottawa-intiaaniheimon mukaan. Sen suurin kaupunki on Port Clinton.
Ottawan naapuripiirikuntia ovat Erie kaakossa, Sandusky etelässä, Wood lännessä ja Lucas luoteessa.
Piirikunnassa oli vuoden 2010 väestönlaskennassa 41 428 ihmistä. Etniset ryhmät jakautuvat valkoisiin, joita on 97,4%, mustiin (1,0%), alkuperäisamerikkalaisiin (0,2%) ja aasialaisiin (0,3%).
Kotitalouden mediaanitulo on 53 614 dollaria ja köyhyysrajan alapuolella oli 10,2% väestöstä 2007–2011 välisenä aikana.
Klotar III
Klotar III (652–673) oli Neustrian ja Burgundin kuningas 657–673 ja Austrasian kuningas 661–662. Hän oli Klodvig II:n ja Bathildin poika.
Klotar seurasi isäänsä valtaistuimella vuonna 657. Alaikäisen pojan sijaishallitsijana toimi hänen äitinsä, joka kuitenkin vetäytyi luostariin 664 tai 665. Tämän jälkeen nuorta Klotaria ohjaili Neustrian voimakas major domus Ebroin.
Hilla (nimi)
Hilla on suomalainen naisen etunimi. Nimi on voinut syntyä muunnelmana nimistä Hilda, Hilkka tai Hilja, tai mahdollisesti aiheena on ollut lakan toinen nimitys "hilla". Nimi on annettu 1900-luvun alusta vuoden 2009 loppuun mennessä 1 590 naiselle, joista hieman yli puolet on syntynyt 2000-luvulla. Hilla viettää nimipäivää 16. syyskuuta yhdessä Hellevin, Hillevin ja Hillen kanssa.
Punainenjoki
Punainenjoki (perin. 紅河, yks. 红河, Hóng Hé, tai Hồng Hà) on noin 1 100 kilometrin pituinen joki, joka lähtee Kiinan Yunnanista ja laskee Pohjois-Vietnamin kautta Tonkininlahteen. Keskimääräinen virtaama mereen on 2 650 kuutiometriä sekunnissa, mutta sadekaudella virtaama voi kasvaa yli 10-kertaiseksi. Tulvia on hillitty monilla kanavilla ja penkereilä.
Joen suistoalue on noin 120 km pitkä ja 140 km leveä, ja sillä asuu noin 15 miljoonaa ihmistä.
Järve
Järve tarkoittaa seuraavia asioita:
Kivistönmäki
Kivistönmäki on asuinalue, liikekeskus, tieliikenteen risteysalue ja pikavuoropysäkki Lahdessa noin 1,5 kilometriä keskikaupungilta pohjoiseen. Lahden suuralueista Kivistönmäki kuuluu Kivimaan kaupunginosaan ja muodostaa Kivimaan lounaisen osan. Kivistönmäen naapurissa Lahden suuralueita ovat lännessä Niemi, lounaassa Kartano ja etelässä Keski-Lahti.
Kivistönmäellä asuintalojen rakennuskanta on kerrostalovaltaista ja korkeudeltaan hieman keskikaupungin keskitasoa matalampaa. Alueella sijaitsee useita yksikerroksisia myymälärakennuksia, jotka ovat vähittäiskaupan yksiköiden käytössä.
Seututie 140 kulkee tärkeimpänä liikenneväylänä Kivistönmäen läpi, ja pääväylään risteää Lahden kaupunginosien välisiä katuja. Kivistönmäellä seututie 140:stä erkanee alueellisesti merkittävä tieväylä Mukkulan ja Kilpiäisten kaupunginosien kautta Hollolan Kukkilaan.
Kivistönmäen pikavuoropysäkin kautta ajetaan kaikki Lahden linja-autoaseman pikavuorot Heinolan ja Vääksyn suuntiin.
Puhekielessä Kivistönmäellä tarkoitetaan lisäksi seututie 140:n noin 400 metrin mittaista osuutta, joka rajoittuu Niemenkadun ja Saimaankadun risteyksen sekä Metsästäjänkadun ja Hammarinkadun risteyksen välille. Osuuden korkeusero on noin 20 metriä, ja tieväylä kaartuu mäen alaosassa länteen ja mäen yläosassa itään. Tieväylä jakautuu osuudella kolmelle kaistalle molempiin suuntiin, ja liittymissä on lisäkaistoja.
EURES
European Employment Services (lyh. EURES) on yhdessä Euroopan komission kanssa tuottama työllisyyspalvelu Euroopan talousalueen ja Sveitsin asukkaille. Euresissa kuka tahansa sopimusmaan kansalainen on oikeutettu hakemaan töitä toisesta sopimusmaasta ja kuka tahansa työnantaja saa hakea työntekijöitä toisista Eures-maista. Eures-maan kansalainen on toisessa sopimusmaassa tasa-arvoinen paikallisiin työnhakijoihin nähden.
Euresilla on omat verkkosivustonsa jonka kautta on mahdollisuus hakea töitä, saada tietoa muitten maitten oloista ja laittaa sivustolle oma CV (ns. Europass).
808s &amp; Heartbreak
808s & Heartbreak on rap-artisti Kanye Westin neljäs studioalbumi. Se julkaistiin 24. marraskuuta 2008 Yhdysvalloissa ja Suomessa päivää myöhemmin. Albumi myi Yhdysvalloissa ensimmäisellä viikollaan 450 145 kappaletta. Albumi on saavuttanut platinarajan ja on myynyt 1,7 miljoonaa kappaletta Yhdysvalloissa.
Albumin piti alun perin ilmestyä 16. joulukuuta 2008, mutta sen julkaisu päivää siirrettiin edemmäksi, jotta se menisi hyvin kaupaksi joulumarkkinoilla. Kanye West käyttää jokaisessa kappaleessa autotune-efektiä, eikä räppää levyn kaikilla kappaleilla. Albumi on Kanye Westin ensimmäinen levy, joka ei sisällä Parental Advisory -merkkiä. Albumi nousi Billboard 200 -listan ykkössijalle.
Kanye Westin äiti "Donda West" kuoli lauantaina 10. marraskuuta 2007. Albumi kuvaa Kanyen ikävää äitiään kohtaan. Albumi sisältääkin julisteen, jossa Kanye on äitinsä kanssa. Toinen albumiin merkittävästi vaikuttanut tapahtuma oli Westin ero pitkäaikaisesta tyttöystävästään Alexis Phiferista. Moni albumin kappaleista käsitteleekin parisuhteen päättymistä ja rakkauden kuihtumista.Alaviitteet
Rafael (jalkapalloilija, 1990)
Rafael Pereira da Silva (s. 9. heinäkuuta 1990) on brasilialainen jalkapalloilija, joka edustaa Ranskan Ligue 1:ssä pelaavaa Lyonia. Oikeajalkainen Rafael on pelipaikaltaan oikea laitapuolustaja. Hänen kaksoisveljensä Fábio edustaa Englannin Valioliigassa pelaavaa Middlesbroughia. He molemmat tulivat Brasiliasta, Fuminensen juniorijoukkueesta, Englantiin, Manchester Unitedin riveihin, vuonna 2008. Rafael on pallollisesti taitava, hyvän itseluottamuksen omaava pelaaja. Hän teki ensimmäisen maalinsa ManUlle valioliigaottelussa Arsenalia vastaan 8. marraskuuta 2008.
Late Orchestration
Late Orchestration on Kanye Westin livealbumi vuodelta 2006.
Viivikonna
Viivikonna on Narva-Jõesuun kylä Itä-Virumaalla Virossa. Vuoden 2017 kuntamuutokseen asti Viivikonna oli Kohtla-Järven kaupunginosa.
Viivikonnasta kaivetaan öljyliusketta eli palavaakiveä.
Olavi Louko
Olavi Louko (10. heinäkuuta 1947 Kemiö – 9. elokuuta 2015 Espoo) oli suomalainen virkamies, joka toimi Espoon teknisen toimen johtajana vuosina 2001–2015. Koulutukseltaan Louko oli rakennusalan diplomi-insinööri.
Louko valmistui ylioppilaaksi Isonkyrön yhteiskoulusta ja diplomi-insinööriksi Tampereen teknillisestä korkeakoulusta.
Louko valittiin Espoon teknisen toimen johtajaksi vuonna 2001. Määräaikainen virka vakinaistettiin vuonna 2007. Louko jäi eläkkeelle kesäkuussa 2015.
Aiemmin Louko työskenteli Helsingin kaupungin asuntotuotantotoimiston toimitusjohtajana sekä kiinteistöviraston päällikkönä. Lisäksi hän toimi Asuntokiinteistö- ja rakennuttajaliitto ASRA ry:n puheenjohtajana.
Vuonna 2008 poliisi aloitti esitutkinnan, jossa Loukoa epäiltiin lahjusrikkomuksesta ja virkavelvollisuuden laiminyönnistä. Espoon käräjäoikeus tuomitsi Loukon lahjusrikkomuksesta 40 päiväsakkoon, mutta hylkäsi syytteet virkavelvollisuuden laiminlyönnistä. Louko valitti tuomiosta Helsingin hovioikeuteen, joka korotti rangaistusta 60 päiväsakkoon. Lisäksi Louko tuomittiin maksamaan rikoksella saatu hyöty (noin 5 000 euroa) valtiolle.
Hovioikeus katsoi Loukon saaneen taloudellista etua yritysten kanssa tehdyistä Lapin matkoista vuosina 2004–2008. Hovioikeuden mukaan Loukon olisi tullut ymmärtää, että hänen vastaanottamansa edut heikensivät luottamusta viranomaistoiminnan tasapuolisuuteen. Tuomio sai lainvoiman joulukuussa 2013, kun korkein oikeus päätti, ettei se anna Loukolle valituslupaa asiassa. Louko kertoi päätöksen jälkeen "Helsingin Sanomille", ettei ymmärrä saamaansa tuomiota. Hänen mukaansa hyötyjä oli ollut Espoon kaupunki, ei hän itse.
Tuomion jälkeen Espoon kaupunginjohtaja Jukka Mäkelä (kok) ehdotti kaupunginhallitukselle, ettei Loukon lahjusrikkomustuomio ole peruste seuraamuksille. Työoikeuden professori Seppo Koskinen moitti Mäkelän ehdotusta puutteelliseksi ja huomautti, että vaikka lahjusrikkomus on lahjustuomioista lievin, se on tyypiltään virkamiehelle sopimaton ja osoittaa vakavaa virkamiehen velvoitteiden rikkomista. Koskinen piti merkittävänä myös sitä, ettei Louko edes KKO:n tuomion jälkeen ilmaissut ymmärtäneensä, että hän on rikkonut lakia. Myös Kuntatyönantajat antoi tapauksesta lausunnon, jonka mukaan Loukon tuomio on peruste virkasuhteen irtisanomiselle. Espoon kaupunginhallitus päätti kokouksessaan äänin 11–0 vastoin Mäkelän ehdotusta esittää Loukolle varoitusta. Kokouksen jälkeen myös kaupunginhallituksen varapuheenjohtaja Tiina Elo moitti Mäkelän ehdotusta huonosti valmistelluksi. Espoon kaupunginvaltuusto päätti kokouksessaan 27. tammikuuta 2014 antaa Loukolle varoituksen.
Louko sai useita kiinteistöalan huomionosoituksia: vuonna 2007 hänet valittiin rakennusteollisuuden Vuoden Vaikuttajaksi ja Vuoden asuntovaikuttajaksi. Vuonna 2008 Suomen Rakennusinsinöörien Liitto valitsi hänet vuoden rakennusalan diplomi-insinööriksi.
Loukon vaimo Pia Louko on myös Espoon kaupungin palveluksessa. Loukon poika, tekniikan tohtori Antti Louko toimii myös kiinteistöalalla.
Louko kuoli Jorvin sairaalassa 9. elokuuta 2015 nopeasti edenneeseen sairauteen.
Here I Stand
Here I Stand on R&B-laulaja Usherin viides studioalbumi, joka julkaistiin Yhdysvalloissa 23. toukokuuta 2008.
Albumin piti aluksi ilmestyä lokakuussa 2007, mutta se siirrettiin lopulta toukokuulle 2008. Albumin ilmestyttyä se sijoittui Yhdysvaltain Billboard 200 -listan ykköspaikalle ja piti sitä hallussan viikkoja. Ensimmäisellä viikolla albumia myytiin Yhdysvalloissa 443 000 kappaletta ja tähän päivään asti myynti on noussut 1,5 miljoonaan. Maailmanlaajuisesti albumia on myyty 5 miljoonaa kappaletta.
Andrei Kravtšuk
Andrei Jurjevitš Kravtšuk (; s. 13. huhtikuuta 1962 Leningrad) on venäläinen elokuvaohjaaja. Hän valmistui Leningradin valtionyliopistosta matematiikan ja mekaniikan tiedekunnasta vuonna 1984, sitten Pietarin elokuva- ja televisioinstituutista 1997.
Kravtšuk tunnetaan varsinkin elokuvastaan "Italjanets" (Итальянец, 2005), joka on voittanut useita palkintoja, muun muassa Berliinin elokuvajuhlilla Kristallikarhun eli erikoismaininnan. Syksyllä 2008 sai ensi-iltansa "Admiral" ("Адмиралъ").
Sydney FC
Sydney FC on vuonna 2004 perustettu jalkapalloseura Australian suurimmasta kaupungista Sydneystä. Se pelaa maansa korkeimmalla sarjatasolla A-Leaguessa. Sydney FC voitti A-leaguen kaudella 2005–2006, jolloin sarja järjestettiin ensimmäistä kertaa. Joukkue pelaa kotiottelunsa 45 500-paikkaisella Sydney Football Stadiumilla.
Afrikanvästäräkki
Afrikanvästäräkki ("Motacilla aguimp") on afrotrooppisella alueella elävä västäräkkilaji.
Afrikanvästäräkin pituus on 18,5–19 cm, siipien kärkiväli 26–31 cm ja paino 23–30 g. Se on hieman tavallista västäräkkiä kookkaampi, höyhenpuvultaan mustavalkoinen. Myös naaman kuviointi on erilainen. Sukupuolet ovat lähes samannäköisiä, tosin juhlapukuisen koiraan väritys on kirkkaampi kuin naaraan. Nuoren linnun puku on tumman ruskeanharmaa.
Afrikanvästäräkki elää Saharan ja Sahelin eteläpuolisessa Afrikassa, pieni kanta myös palearktisen alueen eteläkolkassa Nasserjärven rantamilla Egyptissä. Lajia tavataan satunnaisesti Israelissa. Afrikanvästäräkistä tunnetaan kaksi alalajia, joista "vidua" elää esiintymisalueen pääosassa ja nimialalaji "aguimp" Etelä-Afrikassa Vaal- ja Orangejokien varsilla. Lajin esiintymisalueen laajuus on noin 79000 neliökilometriä. Sitä ei ole tavattu Suomessa.
Afrikanvästäräkki elää mielellään jokien rannoilla. Se on yleinen ja kesy lintu myös kylissä, taajamissa ja teiden varsilla. Rannikolla se on tavallinen laguuneissa. Afrikanvästäräkit kerääntyvät iltaisin parviksi yöpymään.
Pierre Bastien
Pierre Bastien (s. 1953 Pariisi) on ranskalainen muusikko, säveltäjä ja soitinrakentaja. Bastien on erikoistunut mekaanisiin soittimiin, joita hän alkoi rakentaa nuoruudessaan käyttäen metronomeja, symbaaleja ja taljoja. Uransa varhaisessa vaiheessa hän teki yhteistyötä Pascal Comeladen kanssa ja sävelsi musiikkia tanssiryhmille.
Vuonna 1986 Bastien muodosti Meccano-rakentelusarjasta rakennetuista koneista koostuvan orkesterinsa "Mecanium". Koneet soittavat eri instrumentteja, kuten luuttua, viulua, marokkolaista tamburiinia bendiriä, kotoa ja gamelan-soittimia. Koneita pyörittivät vanhojen levysoitinten moottorit. 1990-luvulla Mecanium koostui jo yli 80 eri koneesta ja kiersi eri taide- ja musiikkifestivaaleja Euroopassa ja Pohjois-Amerikassa.
Bastien on tehnyt yhteistyötä muun muassa Robert Wyattin, Lukas Simonisin ja Jaki Liebezeitin kanssa sekä julkaissut levytyksiään Rephlex Recordsilla, Tigersushilla ja Alga Marghenilla.
Latinalainen unioni
Latinalainen unioni on romaanisia kieliä puhuvien maiden kansainvälinen järjestö. Unionin viralliset kielet ovat espanja, italia, katalaani, portugali, ranska ja romania. Se perustettiin Madridissa vuonna 1954. Järjestön tarkoituksena on muun muassa puolustaa ja kehittää romaanisten maiden kulttuurista perintöä. Järjestöllä on 37 jäsentä ja 3 tarkkailijajäsentä, ja sen jäsenmaat sijaitsevat ympäri maailman.
Gunnar Rosendal
Gunnar Rosendal eli "isä Gunnar" (1897-1988) oli Ruotsin kirkon pappi, teologian tohtori, Osbyn kirkkoherra 1934-62 ja korkeakirkollisen liikkeen tieraivaaja.
Rosendal toimi aktiivisesti korkeakirkollisen liikkeen edistäjänä työllään Osbyn seurakunnassa, sekä teologisella tuotannollaan ja ekumeenisilla yhteyksillään. Sekä Rosendalin toiminnasta lähteneellä ehtoollisherätyksellä että liturgisella uudistuksella oli laaja vaikutus Ruotsin kirkon elämään. Rosendal esitti pastoraaliteologisen uudistusohjelmansa kirjasarjassa "Kyrklig förnyelse" (1-9, 1935-72), jonka ensimmäinen osa, "Kirkollinen uudistus", on julkaistu suomeksi (SLEY 1974). Hänen toimintansa synnytti myös järjestön arbetsgemenskapen Kyrklig Förnyelse.
Rosendal, Gunnar, Nationalencyklopedin
Gotthard (albumi)
Gotthard on samannimisen yhtyeen ensimmäinen studioalbumi. Se julkaistiin vuonna 1992.
Valkoposkibulbuli
Valkoposkibulbuli ("Pycnonotus leucogenis") on aasialainen varpuslintulaji.
Valkoposkibulbulin pituus on noin 18 cm, siipien kärkiväli 25,5–28 cm ja paino keskimäärin noin 30 g. Linnun pää, kurkku ja töyhtö ovat mustat ja poski valkoinen. Selkäpuoli ja pitkähkö pyrstö ovat ruskeat, alapuoli vaalea ja alaperä keltainen. Sukupuolet ovat samanvärisiä. Laulu on kaunis 4-osainen vihellys, joka muistuttaa nopeutettua kuhankeittäjän vihellystä.
Valkoposkibulbuli elää paikkalintuna Aasiassa Irakista Bhutaniin. Irakissa se on laajalle levinnyt ja yleinen. Lajin esiintymisalueen laajuus on 100 000–1 000 000 neliökilometriä. Laji on tavattu vain kerran 31.7.2018 Suomessa.
Valkoposkibulbulin elinympäristöä ovat pensaikkoiset avomaat ja harvakasvuiset metsät, missä on runsas pensaskerros. Esiintyy myös ruokokasvustoissa, puutarhoissa ja tienvarsilla. Kashmirissa se on tavallinen kylissä ja lennähtää usein pöydälle ruoanpaloja kärkkymään.
Valkoposkibulbulin maljamainen, ruohoista, juurista ja ohuista oksista rakennettu pesä on tavallisesti pensaassa tai matalalla puun oksalla. Naaras munii tavallisimmin 3 munaa, joita haudotaan 12 päivää. Poikaset jättävät pesän 9–11 päivän ikäisinä. Pesyeitä on kaksi tai kolme kesän aikana.
Valkoposkibulbulit syövät hyönteisiä ja muita pieniä selkärangattomia sekä marjoja, hedelmiä, siemeniä, silmuja ja mettä.
Robert Isidor Örn
Robert Isidor Örn (2. tammikuuta 1824, Kuolemajärvi – 25. kesäkuuta 1885, Helsinki) oli Tammikuun valiokunnan jäsen ja porvarissäädyn puheenjohtaja Suomen suuriruhtinaskunnan säätyvaltiopäivillä. Hän toimi Viipurin pormestarina vuosina 1855-1865 ja senaatin oikeusosaston varapuheenjohtajana vuodesta 1874 vuoteen 1877, jolloin erosi sairauden takia.
Hän salaneuvoksen arvon 1874 ja hänet aateloitiin vuonna 1876 ja introdusoitiin Suomen Ritarihuoneeseen vuonna 1878 aatelisena sukuna numero 253, nimellä Örn.
Robert Isidor Örnin poika Werner August Örn toimi Viipurin oikeuspormestarina ja Salmin kihlakunnantuomarina. Hänet tunnetaan parhaiten salanimellä "Harald Selmer-Geeth" julkaistusta romaanista Siltalan pehtoori.
Örn
Örn voi tarkoittaa seuraavia:
Lehtisarviset
Lehtisarviset ("Scarabaeidae") on kovakuoriaisiin ("Coleoptera"), turilaismaisten ("Scarabaeoidea") yläheimoon kuuluva heimo.
Heimo on lahkonsa suurimpia käsittäen noin 20 000 lajia.
Lehtisarvisilla tuntosarvet eivät ole polvitaitteiset, kuten kampasarvisilla ("Lucanidae"), ja tuntosarvien päissä olevat “nuijat“ muodostuvat enemmän tai vähemmän liikuteltavista liuskoista.
Suomessa tavattavia turilaslajeja ovat juhannusturilas, kesäturilas eli kastanjaturilas, ruskoturilas, tarhaturilas ja vaskiturilas. Muita suhteellisen tunnettuja lehtisarvisia ovat muun muassa sittiäiset, lantakuoriaiset, kultakuoriainen, kuparikuoriainen, kimalaiskuoriainen ja sarvikuonokas.
Kohtla
Kohtla oli kunta Suomenlahden rannalla Itä-Virumaalla Virossa. Vuoden 2017 kuntauudistuksessa Toila, Kohtla ja Kohtla-Nõmme yhdistettiin uudeksi Toilan kunnaksi.
Pinta-alaa kunnalla oli 101 km². Asukkaita kunnassa oli 1 662 (1.1.2008). Asukkaista virolaisia oli 54 prosenttia, miehiä 49 % ja naisia 51 %. 1. kesäkuuta 2003 asukkaita oli 1 640. Kohtlan kunnanjohtaja on Etti Kagarov.
Vanhimmat arkeologiset löydöt Kohtlan alueelta ovat 3 000–4 000 vuoden takaa. Kohtlan kunta muodostui 1800-luvulla. 1. huhtikuuta 1939 Kohtla ja Järve yhdistyivät Kohtlaksi. Kunnantalo sijaitsi Järvessä. Liitoksessa syntynyt kunta oli 7 844 asukkaallaan Virumaan suurin. Kohtla sai kaupunkioikeudet vuonna 1945 ja menetti ne vuonna 1959, kun Kohtla liitettiin Kohtla-Järven kaupunkiin. Kohtlasta tuli itsenäinen kunta jälleen vuonna 1992.
Kunnan alueella sijaitsee monia baltiansaksalaisten kartanoita (Ontika, Kukruse, Järve, Kohtla, Toila ja Saka).
Kohtlan kunnassa oli 17 kylää ():
Amula, Järve, Kaasikaia, Kaasikvälja, Kabelimetsa, Kohtla, Kukruse, Mõisamaa, Ontika, Paate, Peeri, Roodu, Saka, Servaääre, Täkumetsa, Valaste ja Vitsiku.
Vuoden 2011 väestönlaskennan mukaan Kohtlan kunnassa oli 1 399 asukasta, joista 708 (50,6 %) oli virolaisia, 558 (39,9 %) venäläisiä ja 132 (9,4 %) muita kansallisuuksia.
Aleksa Šantić (kylä)
Aleksa Šantić ("Алекса Шантић") on kylä Somborin kunnassa Länsi-Bačkan piirikunnassa Vojvodinassa Serbiassa. Vuonna 2002 kylässä oli asukkaita 2172 ja suurin osa heistä oli etniseltä taustaltaan serbejä.
Vuonna 1468 paikalla mainittiin kylä nimeltä "Šara". Nykyinen kylä perustettiin vuosina 1923-1926 ja se asutettiin ensimmäisen maailmansodan serbivapaaehtoisilla. Se nimettiin vuonna 1924 Aleksa Šantićin, Bosnia-Hertsegovinasta kotoisin olevan serbirunoilijan mukaan. Unkarin miehittäessä aluetta toisen maailmansodan aikana kylän nimenä oli "Fernbach".
Hiilen fuusio
Hiilen fuusio on tähdissä tapahtuva fuusioreaktio, jossa hiilen atomit fuusioituvat muodostaen raskaampia alkuaineita. Tätä tapahtuu tähdissä, jotka ovat jo kuluttaneet loppuun pääosan vedystään ja heliumistaan. Hiilen fuusioituminen tarvitsee vähintään 6 kelvinin lämpötilan . Tämä saavutetaan, kun tähden sisäosa luhistuu heliumin fuusion loputtua, ja tiheys ja lämpötila kasvavat.
Hiilen fuusion jälkeen tarpeeksi massiiviset tähdet kuumenevat lisää ja neonin fuusio alkaa.
Hiiliatomin fuusioituessa toisen hiiliatomin kanssa reaktio voi tapahtua eri tavoin.
formula_1
formula_2
formula_3
formula_4
formula_5
Neljännessä reaktiossa Magnesium-23 hajoaa elektronisieppauksella natrium-23:ksi ja neutriinoksi.
Endogeeninen retrovirus
Endogeeniset retrovirukset, , ERV:t ovat perimässä sijaitsevia retroviruksia, jotka tarttuvat sukusoluihin. Eksogeenisten retrovirusten tapaan ne kopioituvat solujen geeneihin, mutta tartunnan saaneiden sukusolujen kautta ERV:t kopioituvat meioosissa kaikkien tulevien jälkeläisten perimään.RNA-retrovirus kopioi perimänsä isäntäsolun DNA:han käänteiskopioijaentsyymin avulla.
ERV:set on yhdistetty joidenkin syöpien syntymekanismiin, ja niistä mahdolliset seuraavat mikrodeletiot Y-kromosomissa aiheuttavat miehillä hedelmättömyyttä. Niitä on ehdotettu vaikuttajiksi monenlaisten tautien ja syöpien taustalla. ERV:ten suhdetta perimään voi kuvata myös symbioottiseksi. ERV:set on esitetty myös äidin immuunijärjestelmän reaktiota sikiötä kohtaan vaimentaviksi tekijöiksi.
ERV:set vaikuttavat toimivan myös alkion kohdun seinämään kiinnittymiseen liittyvissä tapahtumissa, ja niillä on näin ollen tärkeä rooli nisäkkäiden lisääntymisessä.
Ihmisen perimästä 8 % koostuu ERV-sekvensseistä ja noin puolessa ihmisen DNAsta on merkkejä ERV:ten perinnöstä. ERV:ten uskotaan siirtyneen ihmisen perimään eksogeenisten retrovirusten tartutettua sukusoluja valtavien epidemioiden aikana viimeisten 60 miljoonan vuoden aikana.
HERV-K113, viimeisin ihmisperimään tarttunut retrovirus kromosomissa 19 löytyy 29 % afrikkalais-, aasialais- ja polynesialais-taustaisista ihmisistä.
Endogeeniset retrovirukset mainitaan usein todisteena lajien, erityisesti kädellisten ja nisäkkäiden yhteisen edeltäjän puolesta.
Useimmat ihmisen ERVit, HERVit, siirtyivät perimään 10-50 miljoonaa vuotta sitten kädellisten evoluution aikana. HERV-R muuttui osaksi perimää ennen häntäapinoiden ja ihmisapinoiden perimälinjojen haarautumista noin 30 miljoonaa vuotta sitten.
Tähän liittyen, ja joskus tästä seuraten, endogeeniset retrovirukset mainitaan usein todisteena evoluutioteorian puolesta.
Kädellisillä on yhteinen retrovirus ERV-K (eli simpanssilla CERV-K, ihmisellä HERV-K). Tämä virus on simpanssilla osin erilainen kuin ihmisellä. Reesusmakakilla ja ihmisellä on perimässä jälkiä ERV-K -perheen retroviruksesta, jota ei kuitenkaan simpanssien perimästä löydy. Oletetaan että sekä ihmis- että makakipopulaatioissa muutoksen olisi aiheuttanut pullonkaulailmiö, joka edelsi lajien leviämistä, ihmisellä muutto Afrikasta, makakilla lajin nopea leviäminen Aasiassa.
Ihmisen endogeeniset retrovirukset, HERVit, ovat jakaantuneet perheisiin HERV-E, HERV-H, HERV-K, HERV-L, HERV-P, HERV-R, ERV9 ja RR HERV-I.
HERV-R-perhe esiintyy normaaleissa soluissa, ja kasvava todistusaineisto viittaa siihen, että sillä on rooli normaalissa soluaineenvaihdunnassa.
Saw V
Saw V on vuonna 2008 ensi-iltansa saanut David Hacklin ohjaama kanadalais-yhdysvaltalainen kauhuelokuva, joka on "Saw"-elokuvasarjan viides osa. "Saw V" perehdyttää katsojat edellisessä osassa esitellyn Jigsaw’n seuraajan menneisyyteen ja pohjustaa seuraavaa elokuvaa.
Seth Baxter herää sidottuna heiluriansaan. Vapautuakseen hänen täytyy tuhota ”kuolemaa tuottaneet” kätensä. Hän noudattaa ohjeita, mutta siitä huolimatta heiluri katkaisee hänet kahtia.
FBI-agentti Peter Strahm löytää huoneen, jossa on Jigsaw’n, Amanda Youngin ja Lynn Denlonin ruumiit. Hän kokee Jeff Denlonin uhkana ja ampuu tämän itsepuolustukseksi. Komisario Mark Hoffmann, Jigsaw’n uusi apulainen, sulkee huoneen oven, mutta Strahm löytää salaoven ja kasettinauhan, jossa Jigsaw kehottaa Strahmia perääntymään. Välittämättä varoituksesta Strahm jatkaa eteenpäin ja joutuu tainnutetuksi. Palatessaan tajuihinsa hän huomaa päänsä olevan lasilaatikossa, joka alkaa täyttyä vedellä. Pelastaakseen henkensä Strahm tekee reiän henkitorveensa kuulakärkikynällä.
Hoffmann pelastaa Jeffin ja Lynnin tyttären ja esiintyy ainoana selviytyneenä, kunnes poliisit löytävät myös Strahmin elossa. Esimiehelleen Dan Ericksonille Strahm vakuuttaa ottavansa lomaa, mutta todellisuudessa hän epäilee Hoffmania ja aloittaa oman tutkintansa. Strahm saa selville, että Seth Baxter oli surmannut Hoffmanin siskon. Takautumassa paljastuu, että kun Hoffmann oli lavastanut Baxterin kuoleman Jigsaw-murhaksi, Jigsaw pakotti Hoffmanin ryhtymään yhteistyöhön uhkaamalla paljastaa tämän murhanneen Baxterin. Hoffmanista tuli apulainen, josta oli erityisesti poliisin viran takia suuresti hyötyä Jigsaw’lle.
Kolme naista ja kaksi miestä palaavat tajuihinsa tuntemattomassa huoneessa. He saavat tietää, että juuri heidät on tietystä syystä valittu suorittamaan testejä, joiden voittajilla on mahdollisuus päästä vapaiksi elossa. Kasettinauhuri kehottaa ”pelaajia” toimimaan ”vaistojensa vastaisesti”, mutta siitä huolimatta he alkavat kamppailla toisiaan vastaan selviytyäkseen. Viimeisessä testissä on tarkoitus luovuttaa huomattava määrä verta, ja kaksi eloonjäänyttä tajuavat, että jokainen testi oli mahdollista suorittaa yhteistyöllä ilman kuolonuhreja. Kaksikko selviytyy verenluovutuksesta vain katkaisemalla kätensä.
Jill Tuck väittää Ericksonille joutuneensa Strahmin tarkkailemaksi. Samalla Hoffmann paljastaa Ericksonille Strahmin teorian, jonka mukaan Jigsaw’lla oli kaksi apulaista. Erickson alkaa epäillä Strahmia ja jäljittää tämän puhelinsignaalin piilopaikkaan, josta hän löytää sekä Strahmin tavaroita että verenvuodatustestin eloonjääneet. Hän julistaa Strahmin uudeksi murhaajaksi. Todellisuudessa Strahmin puhelin ja tavarat olivat Hoffmanin lavastamia, ja tämä onnistuu tekemään Strahmista syyllisen.
Jäljittäessään Hoffmania Strahm löytää huoneen, jossa on lasinsiruja sisältävä lasinen arkku. Kasettinauhuri kehottaa Strahmia menemään arkkuun, mutta sen sijaan hän sulkee sen sisälle paikalle saapuvan Hoffmanin ja uskoo vanginneensa tämän. Huoneen ovi kuitenkin sulkeutuu ja arkku laskeutuu lattiatason alle turvaan samalla kun huoneen seinät lähestyvät toisiaan ja lopulta murskaavat Strahmin.
Edward Calvin Kendall
Edward Calvin Kendall (8. maaliskuuta 1886 Norwalk, Kalifornia – 4. toukokuuta 1972 Princeton, New Jersey) oli yhdysvaltalainen Nobel-palkittu biokemisti. Hän on löytänyt kortisonin sekä tutkinut erityisesti lisämunuaisen kuorikerroksen steroidihormonia. Nobelin fysiologian tai lääketieteen palkinto Kendallille myönnettiin vuonna 1950. Hän jakoi sen Tadeusz Reichsteinin ja Philip Henchin kanssa.
Bački Breg
Bački Breg ("Бачки Брег") on kylä Somborin kunnassa Länsi-Bačkan piirikunnassa Vojvodinassa Serbiassa. Kylän väestön enemmistö on kroaatteja (Šokci) ja väkiluku oli vuonna 2002 1388.
Kylä mainittiin ensi kerran vuonna 1319. Vuonna 1620 kylään asettuivat Šokcit, jotka olivat kotoisin Klisistä läheltä Splitiä. Kylän ensimmäinen kirkko rakennettiin vuonna 1740. 1700-luvulla kylään asettui saksalaisia ja unkarilaisia.
Wolfgang Overath
Wolfgang Overath (s. 29. syyskuuta 1943 Siegburg, Saksa) on saksalainen jalkapalloilija. Hän edusti Saksan liittotasavaltaa kolmasti MM-kisoissa huipentaen uransa kotikentällä saavutettuun maailmanmestaruuteen 1974.
Maajoukkueen kapteenina Overath oli vuodet 1970–1972. Hän pelasi kaikkiaan 81 maaottelua ja teki niissä 17 maalia vuosina 1963–1974.
Keskikentän pelintekijänä kunnostautunut Overath aloitti uransa SSV Siegburg -seurassa, mutta edusti parhaat vuotensa 1. FC Kölniä, jota edusti 765 ottelussa vuosien 1962 ja 1977 välillä: maaleja hän teki Kölnin paidassa 287 kappaletta.
Wolfgang Overath voitti Bundesliigan mestaruuden Kölnin mukana 1964 ja Saksan cupin 1968.
Kultaan huipentuneissa MM-kotikisoissa 1974 hän pelasi Saksan keskikentän keskustassa. Vuoden 1966 kisoissa hän tuli hopealle ja vuoden 1970 kisoissa pronssille. Hän onkin yksi harvoista pelaajista, joilla on kaikenvärisiä mitaleita maailmanmestaruuskisoista.
Overath tunnettiin oivallisena syöttäjänä, erityisesti vasemmalla jalallaan. Maaotteluita hänelle olisi voinut kertyä enemmänkin, ellei Günter Netzer olisi syrjäyttänyt häntä joksikin aikaa Saksan ykköspelintekijänä 1970-luvun alussa.
Vuonna 2004 hänet valittiin 1. FC Kölnin puheenjohtajaksi. Köln purki sopimuksen Overathin kanssa marraskuussa 2011, vaikka hänet oli valittu tehtävään vuoteen 2013 saakka.
Costa Victoria
Costa Victoria on Costa Crocieren vuonna 1996 valmistunut ruotsalaisen arkkitehdin suunnittelema risteilyalus. Alus risteilee Välimerellä ja Etelä-Amerikassa. Se on käynyt Suomessa 2008.
Alus tilattiin Bremer Vulcanin Vegesackin telakalta Bremenistä Saksasta. Sen köli laskettiin telakkanumerolla 1107 ja alus laskettiin vesille 2. syyskuuta 1995. Alus teki ensimmäisen koeajon 15. helmikuuta 1996 ja toisen 1. heinäkuuta. Alus luovutettiin genovalaiselle Costa Crociere SpA:lle 10. heinäkuuta.
Alus aloitti ensimmäisen risteilynsä Venetsiasta 28. heinäkuuta 1996 ja ensimmäisen Karibianristeilynsä 10. marraskuuta. Tämän jälkeen alus oli kesät Välimerellä ja talvet Karibialla.
Alus oli modernisoitavana joulukuusta 2003 helmikuuhun 2004 Lloyd Werftillä Bremerhavenissa Saksassa.
Nätki
Nätki on Savonlinnan kaupungin lähiö. Kaupunginosan nimi saattaa juontaa juurensa seudulla aikoinaan olleesta Nätkin tilasta.
Nätkin lähiö sijaitsee Kyrönsalmen itäpuolella. Asemakaava laajeni vuonna 1936 Savonlinnassa kaupunginvaltuuston päätöksellä Pääskylahteen, koska Schaumanin työntekijöiden asuntotilannetta haluttiin kohentaa kaupungin itäosissa. Asutus ryhtyi laajenemaan Nätkille, jonka kehitykseen vaikuttivat keskeisesti vuonna 1917 rakennettu Pääskyniemen telakka, vuonna 1918 käynnistynyt Lypsyniemen konepaja ja vuonna 1921 toimintansa aloittanut Schaumanin vaneritehdas. Teollisuus ja tarvitsema työvoima asettuivat Nätkille ja sen lähialueelle.
Talvisodan jälkeen alkoi Nätkin kasvun aika, sillä yksityiset henkilöt, Schauman-yhtiö ja kaupunki ryhtyivät rakentamaan asuntoja Inkerinkylään. Osa asuinrakennuksista oli Ruotsista saatuja lahjoitustaloja. Inkerinkylä sai nimensä Neuvostoliitosta paenneista inkeriläisistä, jotka asuttivat aluetta väliaikaisesti, kunnes osa heistä jatkosodan jälkeen pakkosiirrettiin Neuvostoliitoon. Vuonna 1945 Pääskylahteen hyväksyttiin asemakaavamuutos, joka painotti omakotiasumista kerrostaloasumisen sijaan. Asutuksen laajentuessa jälleenrakennuksen aikana Nätkistä tehtiin vuonna 1956 XII kaupunginosa.
Sodan jälkeen teollisuus vain laajeni Nätkillä, sillä Karkulahden ääreen rakennettiin Rauma-Repolan telakka-alue, joka idän kaupan romahtamisen seurauksena muutettiin 1990-luvulla teollisuusalueeksi.
Nykyisin Nätkillä esiintyy kaikkia rakennusmuotoja omakotitaloista rivi- ja kerrostaloihin. Siellä toimii katsastusasema ja savon nätki
Thomson Dream
Thomson Dream on Maltan pääkaupunkiin Vallettaan rekisteröidyn TUI UK Limitedin 2010 ostama risteilyalus, jota operoi Thomson Cruises. Alus oli Costa Cruisesin risteilyaluksena nimellä "Costa Europa" vuosina 2002–2010.
Alus tilattiin Jos. L. Meyer Werftilta Papenburgista Saksasta. Sen köli laskettiin telakkanumerolla 610 ja alus laskettiin vesille 28. syyskuuta 1985. Alus oli koeajoissa 26.–30. joulukuuta, ja se luovutettiin panamalaiselle Home Linelle 6. toukokuuta 1986 nimellä "Homeric".
Alus oli risteilyaluksena, kunnes se myytiin 27. marraskuuta 1988 Holland America Linelle, joka kastoi sen "Westerdamiksi". Aluksen kotisatamana oli Nassau Bahamalla. Alus oli Jos L. Meyer Werftillä pidennettävänä 30. lokakuuta 1989 – 12. maaliskuuta 1990, mistä palattuaan se oli risteilyaluksena Karibialla ja Alaskassa. Alus siirrettiin Alankomaiden lipun alle vuonna 1996, jolloin sen kotisatamaksi tuli Rotterdam.
Costa Crociere SpA osti huhtikuussa 2002 aluksen nimeten sen "Costa Europaksi". Alus siirtyi Italiaan Genovaan, josta se aloitti risteilyt 27. huhtikuuta.
"Costa Europa" oli 26. helmikuuta 2010 tulossa Safagasta Sharm-el-Sheikhiin, kun se törmäsi huonon sään takia laituriin. Onnettomuudessa kuoli kolme ja loukkaantui neljä, kuolleet olivat laivan henkilökuntaa Brasiliasta, Hondurasista ja Intiasta. Viranomaisten mukaan loukkaantuneista yksi oli Italian ja kolme Britannian kansalaisia. Heidän tilansa kerrottiin olevan vakaa. Aluksella oli 1 400 matkustajaa.
Alus rekisteröitiin huhtikuussa 2010 TUI UK Limitedille, jolloin sen kotisatamaksi vaihtui Maltan Valletta. Alus sai samalla uuden nimen "Thomson Dream".
Hisham Abdulrahman
Hisham Abdulrahman al-Howaish (; s. 7. maaliskuuta 1980 Jedda) on saudiarabialainen näyttelijä. Hän esiintyi elokuvassa "Keif al-hal?" (2006) ja voitti Libanonin Star Academy -kilpailun sen toisella tuotantokaudella. Saudi-Arabian uskonnolliset johtajat tuomitsivat Abdulrahmanin, sillä pitivät Star Academya islaminvastaisena.
Abdulrahmanilla on kahdeksan siskoa ja seitsemän veljeä.
Costa neoRomantica
Costa neoRomantica on 1993 nimellä "Costa Romantica" valmistunut Costa Crocieren risteilyalus. Laivalla on capri-uimala ja neljä ravintolaa. Laiva uudistettiin vuosien 2011 ja 2012 aikana San Giorgio del Porton -telakalla Genovassa ja se aloitti risteilyt uudistettuna maaliskuun alussa 2012. Uudistuksen jälkeen alus nimettiin uudelleen "Costa neoRomanticaksi". Sille lisättiin hyttejä ja sisätiloja sekä ulkonäköä uudistettiin.
Alus tilattiin Fincantieri, C. N. Italiana (Breda) -telakalta Venetsiasta Italiasta. Sen köli laskettiin telakkanumerolla 5899 ja alus laskettiin vesille 28. marraskuuta 1992. "Costa Romanticaksi" nimetty alus luovutettiin 22. syyskuuta 1993 napolilaiselle Costa Crociere SpA:lle.
Alus aloitti ensimmäisen risteilynsä 7. lokakuuta 1993 Genovasta Kanariansaarille. Se lähti 20. lokakuuta Genovasta Miamiin, jossa se asetettiin 21. marraskuuta Miamista Karibianmeren risteilyille. Kesäisin alus jatkoi Välimeren risteilyillä. Aluksen kotisatamaksi muutettiin vuonna 2000 Genova.
Aluksen konehuoneessa syttyi tulipalo 25. helmikuuta 2009 ja sen lähestyessä Uruguayn rannikkoa myös yksi generaattori syttyi tuleen. Alus saapui 29. lokakuuta 2011 Genovaan San Giorgio del Porton telakalle modernisoitavaksi, mistä se palasi helmikuussa 2012. Alus asetettiin risteilykäyttöön nimettynä "Costa neoRomanticaksi".
Dynastini
Dynastini on kovakuoriaisten lahkoon (Coleoptera), lehtisarvisten heimoon (Scarabaeidae) ja Dynastinae-alaheimoon kuuluva tribus.
Jujo Thermal
Jujo Thermal Oy on suomalainen yritys, joka valmistaa termosensitiivistä paperia ja muita erikoispapereita Kauttuan paperitehtaassa. Yrityksen kotipaikka on Eura. Jujo Thermalilla oli 203 työntekijää tilikaudella 2015. Yhtiö on perustettu vuonna 1990. Toimitusjohtajana ja hallituksen puheenjohtajana toimii Yoshihide Kimura. Tilikaudella 2015 yhtiön liikevaihto oli 96,6 miljoonaa euroa.
Jujo Thermalin omistaa japanilainen Nippon Paper Industries. Siitä tuli yhtiön ainoa omistaja vuodenvaihteessa 2013–2014, kun se osti puolet yhtiön osakekannasta Ahlstromilta 2,75 miljoonalla eurolla.
Sinikka Keskitalo
Sinikka Marja-Liisa Keskitalo (o.s. Leppälä, 29. tammikuuta 1951 Jalasjärvi – 25. lokakuuta 2011 Tampere) oli suomalainen kestävyysjuoksija. Hän edusti Tampereen Urheilijat -38 -seuraa, ja häntä valmensi Tapio Keskitalo.
Keskitalo sijoittui 65:nneksi maastojuoksun maailmanmestaruuskilpailuissa New Yorkissa 1984. Los Angelesin olympialaisissa samana vuonna hän oli maratonilla viidestoista ajalla 2.35.15. Maantiejuoksun naisten MM-kisoissa hän sijoittui 28:nneksi vuonna 1985. Vuonna 1986 Keskitalo oli MM-maastojuoksuissa Neuchatelissa 102.
Keskitalon paras arvokisamenestys on vuodelta 1986, jolloin hän sijoittui Stuttgartin EM-kilpailujen maratonilla neljänneksi ajalla 2.34.31. Neuvostoliiton Jekaterina Hramenkova ohitti hänet muutama kilometri ennen maalia ja voitti pronssin 13 sekunnin erolla Keskitaloon. Rooman MM-kilpailuissa 1987 Keskitalo sijoittui maratonilla kahdeksanneksi ajalla 2.35.16. Hän itse arvosti enemmän Rooman sijoitusta, koska kilpailussa oli mukana maailman parhaat lajin kilpakumppanit. Maantiejuoksun MM-kilpailuissa Monte Carlossa hän sijoittui samana vuonna 33:nneksi. Vuonna 1988 hän oli maastojuoksun MM-kisoissa Aucklandissa 49. ja maantiejuoksun MM-kisoissa Adelaidessa sijalla 21. Soulin olympiamaratonilla hän sijoittui sijalle 42.
Keskitalo voitti maratonin Suomen mestaruuden Tammisaaressa 1983, Liperissä 1984, Valkeakoskella 1985, Karjaalla 1990 ja Posiolla 1991. SM-pronssia hän sai Seinäjoella 1982. Kalevan kisoissa hän voitti 10 000 metrin mestaruuden Vaasassa 1986. Matkan SM-hopeaa hän saavutti Kajaanissa 1984 ja Kuopiossa 1987 sekä SM-pronssia Lahdessa 1985 ja Hämeenlinnassa 1988.
Keskitalon ennätys maratonilla on 2.33.18, jonka hän juoksi sijoittuessaan viidenneksi Bostonin maratonilla 1986. Hän juoksi 12 kertaa maratonin alle 2.37. Hän juoksi maratonin alle 2 t 40 min kahdeksana peräkkäisenä vuotena 1983–1990. Suomi–Ruotsi-maaotteluissa hän oli mukana viisi kertaa 10 000 metrin ratajuoksussa.
Keskitalo työskenteli työuransa 20 viimeistä vuotta Tampereen Aterialla. Hän kuoli 25. lokakuuta 2011 vakavaan sairauteen.
Epafras
Epafras oli Uuden testamentin Kolossalaiskirjeessä mainittu kristitty saarnaaja, joka oli tuonut evankeliumin eli kristinuskon Kolossan kaupunkiin. Paavalin ollessa vankina Roomassa Epafras tuli kertomaan hänelle kristinuskon menestyksekkäästä leviämisestä Kolossassa. Hän jäi Paavalin luokse Roomaan ja hänen mainitaan myöhemmin olleen yhdessä hänen kanssaan vankina. Paavali kertoo Epafraksen rukoilevan jatkuvasti Kolossan seurakunnan puolesta ja että hän näkee paljon vaivaa sekä Kolossan että Laodikean ja Hierapoliin seurakuntien puolesta.
Arabianbulbuli
Arabianbulbuli ( "Pycnonotus xanthopygos") on Lähi-idässä elävä varpuslintulaji.
Arabianbulbulin pituus on noin 19 cm, siipien kärkiväli 26,5–31 cm ja paino 35–46 g. Laji muistuttaa yleistä kyläbulbulia, sillä on musta pää ja vaaleanharmaa silmärengas, selkäpuoli on ruskea, mahapuoli vaaleanharmaa ja alaperä keltainen. Sukupuolet ovat samanvärisiä. Äänet muistuttavat kyläbulbulin ääniä.
Arabianbulbuli elää, nimensä mukaisesti, Lähi-idässä: Arabian niemimaan ja Välimeren itäpään rannikko-osissa, Euroopassa vain Turkin etelärannikolla. Laji on paikkalintu. Lajin esiintymisalueen laajuus on 100 000–1 000 000 neliökilometriä ja sen Euroopan populaation koko on 12 000–36 000 yksilöä. Lajia ei ole tavattu Suomessa.
Arabianbulbulit viihtyvät puutarhoissa, pensaikoissa ja palmumetsiköissä sekä banaani- ja appelsiinilehdoissa.
Arabianbulbulin pieni maljamainen pesä on pensaassa tai matalalla palmussa. Naaras munii tavallisesti 3 munaa, joita haudotaan 14 päivää. Molemmat emot huolehtivat poikasista, jotka jättävät pesän 2-viikkoisina. Pesyeitä on kaksi tai kolme kesän aikana.
Arabianbulbulien pääravintoa ovat hedelmät, siemenet ja hyönteiset, pienissä määrin myös lehdet, kukat ja mesi.